**Știre**

**Proiectele ANFP la Gala PODCA**

Marţi, 8 decembrie a.c., a avut loc evenimentul de bilanţ al Programului Operațional Dezvoltarea Capacității Administrative – Gala PO DCA 2015.

La Gală au fost prezenți reprezentanți ai autorităţii de management, ai unor instituţii şi autorităţi publice și ai societății civile.

În cadrul evenimentului au fost prezentate 51 de proiecte, printre care şi 2 proiecte de succes implementate de Agenţia Naţională a Funcţionarilor Publici, respectiv, "*Consolidarea performanței prefecților şi subprefecților din România în contextul integrării în Uniunea Europeană şi al descentralizării administrative şi financiare*" Cod SMIS 32582 și "*e - ANFP - întărirea capacității instituționale a ANFP în vederea asigurării unui management performant al funcției publice şi funcționarilor publici la nivelul administrației publice centrale şi al serviciilor publice din subordinea/coordonarea autorităților publice centrale şi locale prin implementarea de instrumente inovatoare*” Cod SMIS 36675.

Prezent la eveniment, József Birtalan, preşedintele ANFP, a subliniat:

"Deși nu am avut o cultură a proiectelor, ne-am dezvoltat foarte mult, anul 2015 fiind unul foarte bogat pentru noi. O practică obișnuită a devenit, de asemenea, implementarea de proiecte în parteneriat. Vreau să precizez că, pentru actualul Program POCA, avem planuri mari – sunt deja creionate 23 de idei de proiecte, am realizat nenumărate parteneriate, și avem dorința de a atrage ca finanțare circa 55 mil. Euro. Rămâne și intenția ca, de anul viitor, Agenția să poată comunica electronic cu autoritățile locale, dar nu numai.”

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 112 722**